Abba Eban

**Abba EBAN** /ˈɑːbə ˈiːbən/ (, ofte prononcata **Abba Even** en la hebrea, originala nomo: **Aubrey Solomon Eban** ; n. la 2-an de februaro 1915 en Kaburbo, Sud-Afriko - m. la 17-an de novembro 2002 en Petah Tikva) estis israela diplomato, ŝtatisto kaj politikisto (Mapai / Avoda) kaj scienculo de la araba kaj hebrea lingvoj.  

## Kariero 
Li estis la unua Konstanta Reprezentanto de Israelo ĉe la Unuiĝintaj Nacioj en Novjorko de 1949 ĝis 1959, kaj plie israela ambasadoro al Usono de 1950 ĝis 1959. De 1959 ĝis 1988, Eban estis membro de la Kneset, de 1963 ĝis 1966 vicĉefministro, kaj de 1966 ĝis 1974 ministro pri eksterlandaj aferoj de Israelo sub la ĉefministroj Eshkol kaj Golda Meir.  Post la Sestaga Milito de 1967, li publike defendis la okupadon de Cisjordanio, la Gaza Sektoro, la Golanaj Altaĵoj kaj Orienta Jerusalemo. Tamen, li pledis por la redono de la teritorioj kontraŭ paco. Eban estis kritikita plurfoje pro tio, ke li ne pli elstare esprimis siajn opiniojn en la interna israela debato.  

Li estis ankaŭ vicprezidanto de la Ĝenerala Asembleo de Unuiĝintaj Nacioj kaj prezidanto de la Weizmann Instituto de Scienco. Eban fame rimarkis pri la palestinanoj, "La araboj neniam perdis ŝancon perdi ŝancon."

Li ludis ŝlosilan rolon en la adopto de Rezolucio 242 de la Konsilio de Sekureco de UN en 1967 (kaj ankaŭ Rezolucio 338 en 1973). Post la Milito de Jom Kippur en 1973, Eban partoprenis en la intertraktadoj por malligiĝa interkonsento inter Egiptio kaj Israelo.

Konata pro siaj brilaj oratoraj kapabloj, sia ŝtatisteca ĉeesto ĉe Unuiĝintaj Nacioj, kaj sia scion pri multaj lingvoj, li estis konsiderata la "plej grava diplomato" de Israelo. En 1960, li estis akceptita kiel la unua israela membro de la Usona Akademio de Artoj kaj Sciencoj.
Eban estis konata pro siaj retorikaj kapabloj, laŭ la vortoj de Henry Kissinger :"Mi neniam renkontis iun, kiu povus rivali lian scion pri la angla lingvo. Frazoj elfluis el li en mieldolĉaj vortkombinoj, sufiĉe kompleksaj por testi la inteligentecon de la aŭskultanto samtempe terurigante lin/ŝin pro la virtuozeco de la oratoro."Sed Eban ankaŭ flue parolis naŭ aliajn lingvojn. Ĉi tiuj kapabloj ebligis al li certigi al Israelo multe pli bonan pozicion ĉe Unuiĝintaj Nacioj. 

## Malfruaj jaroj 
En 1988, post tri jardekoj en la Kneset, li perdis sian sidlokon pro internaj dividoj ene de la Laborista Partio. Li dediĉis la ceteron de sia vivo al verkado kaj instruado, inkluzive de servado kiel vizitanta profesoro ĉe Universitato Princeton, Universitato Kolumbio kaj Universitato George Washington. Li ankaŭ kontribuis al televidaj dokumentarioj *Heritage: Civilization and the Jews* ( PBS - 1984), *Israel, A Nation Is Born (Israelo, Nacio Naskiĝas*) (1992), kaj *On the Brink of Peace* (PBS - 1997).

En 1989, la Hebrea Universitato de Jerusalemo aljuĝis al li honoran doktorecon. En 2001, Eban ricevis la Israelan Premion, la plej altan honoron de sia lando. 

## Verkado 
* *Voĉo de Israelo.* 1957. OCLC  332941 
* *Ondo de naciismo.* 1959. OCLC  371099 
* *Mia popolo: La rakonto de la judoj.* 1968. 
* *Mia Lando: La Rakonto de Moderna Israelo.* 1972. 
* *Abba Eban: Aŭtobiografio.* 1977. 
* *La Nova Diplomatio: Internaciaj Aferoj en la Moderna Epoko.* 1983. 
* *Heredaĵo: civilizo kaj la judoj.* 1984. 
* *Persona Atestanto: Israelo Tra Miaj Okuloj.* 1992. 
* *Diplomatio por Nova Jarcento.* 1998. 

## En Esperanto aperis 
*La homa civilizacio kaj la judoj*, tradukis Josef Ŝemer (Israela Esperantisto, 117, junio 1994, p. 5-6)

## Referencoj 
## Eksteraj ligiloj 
* Abba Eban profilo ĉe jewishagency.org (enarkivigita)
* Abba Eban Centro por israela diplomatio (Parto de la Harry S. Truman Instituto por la Avanco de Paco)
* 
* Kolekto de Abba la paroladoj de Eban (kaj aliaj)
* Abba Eban ĉe israela Ministerio de Eksteraj Rilatoj (Biografio kaj elektita paroladaro)
*  

Kategorio:Israelaj diplomatoj
Kategorio:Israelaj politikistoj
Kategorio:Sudafrikaj judoj
Kategorio:Ministroj pri eksteraj rilatoj de Israelo
Kategorio:Judaj malfikciaj verkistoj
Kategorio:Israelaj historiistoj
Kategorio:Britaj judoj
Kategorio:Lernantaro de la Universitato de Kembriĝo
Kategorio:Tradukistoj el la araba lingvo